জনাব আলীর স্ত্রী হা¯œা হেনা ও এক মাত্র ছেলে হাসানুজ্জামান সাগর জানান, মস্তিষ্কে রক্তক্ষরন জনিত শারীরিক অসুস্থতার কারনে ২০১১ সালের জানুয়ারী থেকে মার্চ পর্যন্ত ৩ মাস রোগ ভোগের কারনে ঢাকার স্কয়ার হাসপাতালের অধ্যাপক ডাঃ মঞ্জুর মোর্শেদ ও অধ্যাপক ডাঃ তালহা’র তত্ত্বাবধানে একটি অপরেশন (ব্রেইন সার্জারী) ও এর চিকিৎসা বাবদ ব্যায় হয় প্রায় ১৫ লাখ টাকা। এরপর এ বছরের শুরুর দিকে শারীরিক বিভিন্ন উপসর্গ দেখা দিলে ঢাকা স্কয়ার হাসপাতালের অধ্যাপক ডাঃ এম আরেফিন ও মিরপুরের ষ্পেশালাইজড হাসপাতালের অধ্যাপক ডাঃ কামরুজ্জামান চৌধূরীর অধীনে দীর্ঘ পরীক্ষা-নিরীক্ষা শেষে লিভার ক্যান্সার ধরা পরে। এই বিশেষজ্ঞ চিকিৎসকগনের পরামর্শে গত ফেব্রুয়ারী মাসে ভারতের মুম্বাই শহরের টাটা মেমোরিয়াল হাসপাতালে ডাঃ মহেশ গোয়েলের অধীনে চিকিৎসা গ্রহন করেন। চিকিৎসকের পরামর্শে প্রয়োজনীয় ঔষধ সেবন ছাড়াও তিনি ওরাল কেমো থেরাপী গ্রহন করতে থাকেন।